## Rješenje Hrvatske agencije za nadzor financijskih usluga, kojim se društvu Ilirika Investments d.o.o. iz Zagreba odobrava osnivanje i upis u registar otvorenog investicijskog fonda s javnom ponudom Ilirika Indija

### NN 65/2011 (13.6.2011.), Rješenje Hrvatske agencije za nadzor financijskih usluga, kojim se društvu Ilirika Investments d.o.o. iz Zagreba odobrava osnivanje i upis u registar otvorenog investicijskog fonda s javnom ponudom Ilirika Indija

HRVATSKA AGENCIJA ZA NADZOR FINANCIJSKIH USLUGA

1449

Na temelju odredaba članka 15. točka 4. alineja 1., članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 104. stavak 1. Zakona o općem upravnom postupku (»Narodne novine« broj 47/09), u predmetu odobrenja osnivanja, odobrenja prospekta i statuta, odobrenja izbora depozitne banke i upisa u registar Ilirika Indija otvorenog investicijskog fonda s javnom ponudom pod upravljanjem društva Ilirika Investments d.o.o. iz Zagreba, Radnička cesta 39, Hrvatska agencija za nadzor financijskih usluga 2. lipnja 2011. godine donosi

RJEŠENJE

1. Rješenje Hrvatske agencije za nadzor financijskih usluga od 19. svibnja 2011. godine, klasa: UP/I-451-04/11-09/5, urbroj: 326-113-11-5, kojim se društvu Ilirika Investments d.o.o. iz Zagreba, Radnička cesta 39, odobrava osnivanje i upis u registar otvorenog investicijskog fonda s javnom ponudom Ilirika Indija, ispravlja se na način da se u točki 4. izreke rješenja umjesto identifikacijske oznake »JPD162« za otvoreni investicijski fond Ilirika Indija, upisuje identifikacijska oznaka »JPD161«.

2. Obrazloženje rješenja Hrvatske agencije za nadzor financijskih usluga od 19. svibnja 2011. godine, klasa: UP/I-451-04/11-09/5, urbroj: 326-113-11-5, kojim se društvu Ilirika Investments d.o.o. iz Zagreba, Radnička cesta 39, odobrava osnivanje i upis u registar otvorenog investicijskog fonda s javnom ponudom Ilirika Indija, se u dijelu: »Otvoreni investicijski fond s javnom ponudom Ilirika Indija se upisuje u registar fondova pod brojem JPD162,« ispravlja na način da se umjesto identifikacijske oznake »JPD162« upisuje identifikacijska oznaka »JPD161«.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) je 19. svibnja 2011. godine donijela rješenje, klasa: UP/I-451-04/11-09/5, urbroj: 326-113-11-5, kojim se društvu Ilirika Investments d.o.o. iz Zagreba, Radnička cesta 39, odobrava osnivanje Ilirika Indija otvorenog investicijskog fonda s javnom ponudom.

Sukladno odredbi članka 5. Zakona o investicijskim fondovima (»Narodne novine« broj 150/05), Agencija vodi registar fondova i upisuje fondove u registar fondova Republike Hrvatske.

Sukladno odredbi članka 6. Pravilnika o sadržaju i načinu vođenja registra fondova (»Narodne novine« broj 29/06), Agencija kronološkim redoslijedom osnivanja, svakom fondu prilikom upisa dodjeljuje jedinstven, nepromjenjiv i neponovljiv identifikacijski broj.

Prilikom dodjele identifikacijskog broja za otvoreni investicijski fond s javnom ponudom Ilirika Indija, Agencija je pogreškom u pisanju dodijelila pogrešan identifikacijski broj u registru fondova i umjesto identifikacijskog broja »JPD161« upisala identifikacijski broj »JPD162«, te je na temelju članka 104. stavka 1. Zakona o općem upravnom postupku (»Narodne novine« broj 47/09), odlučeno kao u točki 1. i 2. izreke ovog rješenja.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-09/5

Urbroj: 326-113-11-6

Zagreb, 2. lipnja 2011.

Član Uprave

Ivo Šulenta, v. r.

Rješenje, NN 65/2011-1449